
                                                     Raport de specialitate

            Având în vedere referatul de aprobare si proiectul de hotărâre inițiat de primarul municipiului Marghita pentru modificarea si completarea HCL nr. 49/2025  facem următoarele precizări.
            Prin HCL nr. 49 din 27.03.2025 a fost aprobată înființarea  Societății Parc Balneomar S.A.  si a actului constitutiv al acesteia care face parte integrantă din respectiva hotărâre. Prin înaintarea la Oficiul Registrului Comertului Bihor pentru înmatricularea respectivei societăți  se impune o serie de modificări/completări a documentației cerute de O.R.C. Bihor.,  care implică  decizia Consiliului Local prin adoptarea acestui proiect de hotărâre, respectiv -  mentionarea duratei mandatului primilor administratori ai consiliului de administratie ca nu poate depasi 2 ani (in actul constitutiv am mentionat ca mandatul este pana la data de 30.09.2025, deci mai mic de 2 ani, insa ORC ne solicita sa mentionam ca nu poate depasi 2 ani);
- indicarea in actul constitutiv a titlului societatii, ca fiind societate de tip inchis.
	Deși Legea nr. 31/1990 reglementează înființarea și funcționarea societăților, aceasta  nu oferă o definiție clară a clasificării societăților pe acțiuni, în societăți  de tip deschis și societăți de tip închis. Această clarificare rezultă din cercetarea în ansamblu a întregii legislații care guvernează cele două tipuri de societăți. Astfel, putem spune  că societățile închise sunt acele  societăți  pe acțiuni în cadrul cărora acționarii (în cazul nostru acționarul unic Consiliul Local) au restricții în posibilitatea transferului acțiunilor lor, spre deosebire  de societățile deschise ale căror capital social poate fi majorat prin subscripție publică. Subscripția publică  pe acțiuni reprezintă  acceptarea unei oferte  publice adresate publicului larg în scopul de a investi în capitalul social al unei societăți.
	De menționat că în situația în care o societate pe acțiuni este  înființată ca societate de tip înschis, în timp, ea poate fi transformată ulterior într/os societate pe acțiuni de tip deschis. 
La momentul actual dat fiind  ca întreg patrimoniul este public, investitia finalizată este publică se impune a se face precizarea  expresă în hotărârea de înființare a societății  S.C.Parc Balneomar SA Marghita că este societate pe acțiuni  de tip închis. 
	Potrivit  art. 211 din Codul Civil ” Nu pot face parte din organele de administrare şi de control ale persoanei juridice incapabilii, cei cu capacitate de exerciţiu restrânsă, cei decăzuţi din dreptul de a exercita o funcţie în cadrul acestor organe, precum şi cei declaraţi prin lege sau prin actul de constituire incompatibili să ocupe o astfel de funcţie.”, deci nu pot fi asociați si administratorii persoanele care au fapte înscrise în cazierul fiscal.  Pe aceste considerente se impune inlocuirea administratorului din consiliul de administratie a  doamnei  Toia Florentina Angela .
            Față de toate aceste aspecte consider legal si oportun inițierea proiectului de hotărâre, cu celeritate pentru a putea finaliza procesul de înmatriculare a noii societăți si a putea demara activitatea in centrul de recreere. 

